Lisa volikogu
27.06.2019.a. määrusele nr

SIHTASUTUSE LUUNJA JÕESADAM PÕHIKIRI

§ 1. Üldsätted

(1) Sihtasutus Luunja Jõesadam (edaspidi) Sihtasutus on avalikes ja heategevuslikes huvides
tegutsev eraõiguslik juriidiline isik, millel ei ole liikmeid. Sihtasutus on loodud vara 
valitsemiseks ja kasutamiseks põhikirjaliste eesmärkide saavutamiseks.
(2) Sihtasutuse nimi on Sihtasutus Luunja Jõesadam.
(3) Sihtasutuse asutaja on Luunja vald.
(4) Sihtasutuse asukoht on Eesti Vabariik, Luunja vald, Luunja alevik.
(6) Sihtasutuse majandusaasta algab 1. jaanuaril ja lõpeb 31. detsembril.
(7) Sihtasutus on asutatud määramata ajaks.
(8) Sihtasutus võib teha kõiki tehinguid, mis on otseselt või kaudselt seotud tema eesmärkide 
saavutamisega.
(9) Sihtasutuse ümberkujundamine teist liiki juriidiliseks isikuks ei ole lubatud.
(10) Sihtasutus juhindub oma tegevuses kehtivast seadusandlusest ja käesolevast põhikirjast.

§ 2. Sihtasutuse eesmärk ja tegevused

(1) Sihtasutuse eesmärgiks on:
1) Sihtasutuse omandisse antud vara, sealhulgas hoonete, rajatiste, inventari ja territooriumide 
efektiivne majandamine ning selleks eraldatud sihtotstarbeliste finantseeringute vahendamine; 
2) Luunja vallale oluliste Emajõe ja tema lähialaga seonduvate arendusprojektide edendamine ja piirkonna arendamiseks vajalike lisaressursside kaasamine; 
3) Emajõe ja tema lähialade loodus- ja keskkonnakaitseline tegevus ning koolitusalane tegevus  
keskkonnateadlikkuse suurendamiseks 
4) Emajõe ja tema lähialadega seonduvate keskkonnaalaste, hariduslike, huvihariduslike ning  
huvitegevuslike, turismimajanduslike ja teiste tegevuste algatamine või neis osalemine; 
(2) Sihtasutuse põhiülesanded eesmärkide saavutamiseks:
1) Luunja jõesadama ja puhkeala rajamise ja arendamise korraldamine;
2) Luunja jõesadama ja puhkeala rajamiseks vajalike ehitushangete ja projektide läbiviimine  
ning ehitustööde järelvalve;
3) Luunja jõesadama ja puhkeala  tegevuse korraldamine, sealhulgas sadama rajatiste ja 
territooriumi korrashoid, sadama teenuste kasutamise koordineerimine;
4) Kavastus parveteenuse arendamine ja korraldamine;
5) Sihtasutuse eesmärkidega kooskõlas oleva koostöö algatamine või osalemine teiste kohalike 
omavalitsustega, organisatsioonidega, huvigruppidega nii kodu- kui välismaal; 
6) Kõikide tegevuste teostamisel arvestada loodushoidu ja keskkonnasäästlikkust; 
7) Huvigruppide ja elanikkonna keskkonnateadlikkuse tõstmine; 
8) Luunja vallas oleva Emajõe ja tema lähialade ning Luunja jõesadama ja puhkeala huvigruppide ärakuulamine ja kaasamine oma tegevustesse.

§ 3 Sihtasutuse vara valitsemine ja kasutamine  

(1) Sihtasutuse vara moodustub:
1) asutaja poolt Sihtasutusele üle antud varast;
2) riigi- ja kohaliku omavalitsu se eelarvevahendite eraldistest;
3) sihtotstarbelistest eraldistest ja majandustegevuse tulemusest;
4) juriidiliste ja füüsiliste isikute annetustest;
5) muudest laekumistest.

(2) Sihtasutuse vara kasutamine ja arvestus:
1) Sihtasutus võib oma vara ja tulu kasutada ja käsutada üksnes põhikirjaliste eesmärkide 
saavutamiseks;
2) sihtotsatarbelisi vahendeid ja annetusi kasutatakse vastavalt nende sihitusele ja annetaja 
soovile, kui need ei ole vastuolus seaduse ja käesoleva põhikirjaga;
3) muu vara antakse Sihtasutusele üle akti alusel, millele kirjutavad alla vara üleandev isik või 
tema poolt volitatud isik ja juhatuse liige;
4) raha ülekandmine tõendatakse pangaülekandega.

(3) Vara käsutab ja kasutab Sihtasutuse juhatus (edaspidi Juhatus) eesmärgipäraselt:
1) igapäevaseks majandustegevuseks;
2) nõukogu eelneval loal, kui tehing väljub igapäeva majandustegevuse raamidest.

(4) Sihtfinantseeringu ja –annetuse otstarvet ei ole sihtasutusel õigus muuta. Juhatus informeerib toetajat viimase soovil igakülgselt toetuse kasutamisest.
(5) Nõukogu võib kehtestada Sihtasutuse varaga tehingute tegemist reguleeriva korra. 
(6) Sihtasutus ei või anda materiaalset abi või rahaliselt hinnatavaid soodustusi oma asutajatele, 
juhtumis - ja kontrollorgani liikmetele, temale annetusi teinud isikutele, samuti eelloetletud isikute abikaasadele ning otsejoones sugulastele, õele, vennale, õe või venna alanejale sugulasele, abikaasa otsejoones sugulasele, abikaasa õele või vennale.

§ 4. Nõukogu
Sihtasutuse organid on nõukogu ja juhatus.
(1) Nõukogu kavandab Sihtasutuse tegevust, korraldab Sihtasutuse juhtimist ja teostab 
järelevalvet Sihtasutuse tegevuse üle.
(2) Sihtasutuse nõukogu on kuni kaheksa (8) liikmeline. Nõukogu liikmed määrab ja kutsub  
tagasi Luunja Vallavalitsus.
(3) Nõukogu liige võib nõukogust tagasi astuda sõltumata põhjusest, teatades sellest enda 
määrajale üks (1) kuu ette.
(4) Nõukogu liige määratakse ametisse neljaks (4) aastaks.
(5) Nõukogu liige peab oma seadusest või põhikirjast tulenevaid kohustusi täitma Nõukogu 
liikmelt tavaliselt oodatava hoolsuse ja lojaalsusega. Nõukogu liikmed, kes on oma kohustuste 
rikkumisega tekitanud kahju sihtasutusele, vastutavad tekitatud kahju hüvitamise eest 
solidaarselt. Nõukogu liige vabaneb vastutusest, kui ta tõendab, et on oma kohustusi täitnud 
nõukogu liikmelt tavaliselt oodatava hoolsusega.
(6) Nõukogu liikmed valivad endi hulgast esimehe, kes korraldab nõukogu tegevust.
(7) Nõukogu koosolek
1) Nõukogu koosolekud toimuvad vastavalt vajadusele, kuid mitte harvemini kui kaks (2) korda 
aastas. Koosoleku kutsub kokku nõukogu esimees või tema äraolekul teda asendav nõukogu liige.
2) Nõukogu koosolek on otsustusvõimeline, kui sellel osaleb üle poole nõukogu liikmetest.
3) Nõukogu koosolekud protokollitakse. Protokollile kirjutavad alla kõik koosolekul osalenud
nõukogu liikmed ja protokollija. Protokolli kantakse nõukogu liikmete eriarvamus, mille ta 
kinnitab oma allkirjaga.

(8) Nõukogu otsus
1) Nõukogu otsused võetakse vastu poolthäälteenamusega. Häälte võrdse arvu korral on 
otsustavaks nõukogu esimehe hääl.
2) Igal nõukogu liikmel on üks hääl. Koosolekul osaleval nõukogu liikmel ei ole õigus 
hääletamisest keelduda ega erapooletuks jääda.
3) Koosolekult puuduvad nõukogu liikmed võivad osaleda hääletamisel, edastades oma hääle 
enne koosoleku toimumist kirjalikku taasesitamist võimaldavas vormis.
4) Nõukogu võib teha otsuse koosolekut kokku kutsumata, kui otsuse poolt hääletab kirjalikku 
taasesitamist võimaldavas vormis üle poole nõukogu liikmetest.
(9) Nõukogu pädevusse kuuluvad järgmised Sihtasutuse tegevusega seotud küsimused:
1) Sihtasutuse tegevusstrateegia, arengusuundade ning nendega seonduvate arendusprojektide 
kinnitamine;
2) Sihtasutuse majandustegevust ja majanduslikku olukorda kajastavate aruannete kinnitamine;
3) juhatuse poolt koostatud majandusaasta eelarve kinnitamine  ja eelarvevahendite sihipärase
kasutamise kontrollimine;
4) uhatuse liikmete  määramine ja tagasikutsumine;
5) uhatuse liikmetele makstava tasu suuruse ning tasustamise  otsustamine;
6) audiitori nimetamine, tema volituste tähtaja ja tasustamise korra määramine;
7) erikontrolli määramine;
8) muude seadustest tulenevate ülesannete täitmine.

(10) Nõukogu nõusolek on juhatusele vajalik tehingute tegemiseks, mis väljuvad igapäevase 
majandustegevuse raamest, eelkõige tehingute tegemiseks:
1) millega kaasneb kinnisasjade, samuti registrisse kantud vallasasjade võõrandamine või 
asjaõigusega koormamine;
2) mille maksumus on suurem kui kümme protsenti Sihtasutuse majandusaasta eelarvemahust.
3) Tehingute tegemiseks nõusoleku andmisel, nõukogu koosoleku kokkukutsumisel, koosoleku
protokolli vormistamisel ning oma tegevusest asutaja teavitamisel peab nõukogu järgima Luunja Vallavolikogu ja -valitsuse õigusaktidega sätestatud korda.
(11) Oma ülesannete täitmiseks on nõukogul õigus tutvuda kõigi Sihtasutuse dokumentidega ning kontrollida raamatupidamise õigsust, vara olemasolu, samuti Sihtasutuse tegevuse vastavust seadusele ja põhikirjale.
(12) Nõukogu liikmele võib maksta tema ülesannetele ja Sihtasutuse majanduslikule olukorrale 
vastavat tasu. Tasu suuruse otsustab Luunja Vallavolikogu.
(13) Nõukogu liikmele makstakse tasu üks kord kuus.
§ 5. Juhatus  
(1) Sihtasutust juhib ja esindab kuni kolme liikmeline juhatus.
(2) Nõukogu määrab juhatuse liikme neljaks (4) aastaks.
(3) Kui juhatusel on üle kahe liikme, valivad juhatuse liikmed endi hulgast juhatuse esimehe, kes korraldab juhatuse tegevust.
(4) Kõigil juhatuse liikmetel on Sihtasutuse esindamise õigus.
(5) Juhatuse pädevusse kuulub:
1) Sihtasutuse igapäevase tegevuse juhtimine;
2) Nõukogu otsuste järgimine ja  täitmine;
3) majandusaasta eelarve ja tegevuskava koostamine ning esitamine nõukogule kinnitamiseks; 
4) majandusaasta aruande koostamine ja esitamine koos audiitori järeldusotsusega nõukogule 
kinnitamiseks;
5) sihtasutuse esindamine; sihtasutuse vara kasutamine ja käsutamine nõukogu poolt antud 
volituste piires; sihtasutuse nimel lepingute sõlmimine;
6) sihtasutuse majandustegevusest ja majanduslikust seisundist ülevaate andmine nõukogule 
vähemalt üks kord nelja (4) kuu jooksul, sh nõukogu viivitamatu teavitamine sihtasutuse 
majandusliku seisundi olulistest muutustest;
7) muude seadusest ja käesolevast põhikirjast tulenevate ülesannete täitmine.
(6)Juhatuse liige peab oma seadusest või põhikirjast tulenevaid kohustusi täitma juhatuse 
liikmelt tavaliselt oodatava hoolsuse ja lojaalsusega. Juhatuse liikmed, kes on tekitanud kahju 
sihtasutusele, vastutavad tekitatud kahju hüvitamise eest. Juhatuse liige vabaneb vastutusest, kui ta tõendab, et on oma kohustusi täitnud juhatuse liikmelt tavaliselt oodatava hoolsusega.
(7) Sihtasutuse juhtorgani liikmele makstav tasu ei tohi ületada samasuguse töö eest 
ettevõtluses harilikult makstavat tasu. Tasu maksmise korra ja suuruse kehtestab nõukogu.
(8) Juhatus määratakse Sihtasutuse asutamisotsusega. Juhatuse liikmete koosseisus muudatuste 
tegemise ja juhatuse liikmete tagasikutsumise otsustab nõukogu. Nõukogu  võib juhatuse igal ajal, sõltumata põhjusest, tagasi kutsuda.
(9) Juhatus esitab raamatupidamise aastaaruande ja tegevusaruande kinnitamiseks Nõukogule 
hiljemalt neljandal kuul pärast majandusaasta lõppu. Kinnitatud majandusaasta aruandele 
kirjutavad alla kõik juhatuse lii kmed.
(10) Juhatus esitab majandusaasta aruande viie (5) tööpäeva jooksul pärast kinnitamist Luunja 
Vallavalitsusele.
§ 6. Sihtasutuse tegevuse järelevalve. Audiitor 
(1) Sihtasutuse finantsmajanduslikku tegevust ja majandusaasta aruannet kontrollib audiitor, kelle määrab Sihtasutuse nõukogu kaheks (2) aastaks.
(2) Audiitor tuleb valida vähemalt kolme Sihtasutuse audiitoriks kandideeriva (vastava 
pakkumise esitanud) audiitori hulgast. Audiitori kandidaadi koos audiitori tasustamise tingimuste ning audiitoriga sõlmitava lepingu oluliste tingimustega võib Nõukogule esitada Luunja Vallavalitsus.
3) Audiitoriks ei või olla juhatuse liige ega nõukogu liige ega sihtasutuse töötaja, samuti nendega võrdset majanduslikku huvi omavad isikud.
(4) Audiitori nimetamiseks peab olema tema kirjalik nõusolek.
(5) Audiitori võib nõukogu mõjuval põhjusel enne tähtaega tagasi kutsuda, kui kõik nõukogu  
liikmed on audiitori tagasikutsumise poolt. Nõukogu otsuses tuleb märkida põhjus, miks auditor tagasi kutsutakse.
§ 7. Sihtasutuse põhikirja muutmine. Sihtasutuse ühinemine, jagunemine, lõpetamine 
(1) Sihtasutuse põhikirja muudab ja tunnistab kehtetuks Luunja Vallavolikogu, lähtudes 
sihtasutuste seaduses põhikirja muutmiseks sätestatud alustest.
(2) Ettepaneku sihtasutuse põhikirja muutmiseks teeb nõukogu ning valmistab ette põhikirja  
muutmise eelnõu. Eelnõu esitatakse Luunja Vallavolikogule vallavalitsuse kaudu. Põhikirja 
muutmise võib algatada ka Luunja Vallavolikogu.
(3) Sihtasutuse ühinemine, jagunemine ja lõpetamine toimub seaduses sätestatud korras.
(4) Sihtasutuse ühinemise, jagunemise ja lõpetamise otsustab Luunja Vallavolikogu.
(5) Sihtasutuse jagunemine on lubatud ainult juhul, kui see on võimalik sihtasutuse eesmärgi 
paremaks saavutamiseks.
(6) Sihtasutuse lõpetamise korral toimub likvideerimismenetlus seaduses sätestatud korras.
(7) Sihtasutuse likvideerijaks on juhatus kui Sihtasutuse tegevuse lõpetamise otsuses ei ole ette 
nähtud teisiti.
(8) Sihtasutuse likvideerimisel antakse pärast võlausaldajate nõuete rahuldamist või tagamist ja 
raha hoiustamisest allesjäänud vara üle asutajale.